amanoisuno/poetBack huggingface dataset:
山居 鄭遨 
悶見有人尋，移庵更入深。落花流澗水，明月照松林。醉勸頭陀酒，閑教孺子吟。身同雲外鶴，斷得世塵侵。冥心棲太室，散發浸流泉。采柏時逢麝，看雲忽見山。夏狂沖雨戲，春醉戴花眠。絕頂登雲望，東都一點煙。不求朝野知，臥見歲華移。采藥歸侵夜，聽松飯過時。荷竿尋水釣，背局上岩棋。祭廟人來說，中原正亂離。
茶詩 鄭遨 
嫩芽香且靈，吾謂草中英。夜臼和煙搗，寒爐對雪烹。惟憂碧粉散，常見綠花生。最是堪珍重，能令睡思清。
哭張道古 鄭遨 
曾陳章疏忤昭皇，撲落西南事可傷。豈使諫臣終屈辱，誰是後來修史者，言君力死正頹綱。
富貴曲 鄭遨 
美人梳洗時，滿頭間珠翠。豈知兩片雲，戴卻數鄉稅。
傷農 鄭遨 
一粒紅稻飯，幾滴牛頷血。珊瑚枝下人，銜杯吐不歇。
詠西施 鄭遨 
素面已雲妖，更著花鈿飾。臉橫一寸波，浸破吳王國。
思山詠 鄭遨 
因賣丹砂下白雲，鹿裘惟惹九衢塵。不如將耳入山去，萬是千非愁殺人。
招友人游春 鄭遨 
難把長繩系日烏，芳時偷取醉工夫。任堆金璧磨星斗，買得花枝不老無。
宿洞庭 鄭遨 
月到君山酒半醒，朗吟疑有水仙聽。無人識我真閒事，贏得高秋看洞庭。
題病僧寮 鄭遨 
佛前香印廢晨燒，金錫當門照寂寥。童子不知師病困，報風吹折好芭蕉。
題霍山秦尊師 鄭遨 
老鶴玄猿伴采芝，有時長歎獨移時。翠娥紅粉渾如劍，殺盡世人人不知。
偶題 鄭遨 
似鶴如雲一個身，不憂家國不憂貧。擬將枕上日高睡，賣與世間榮貴人。帆力劈開滄海浪，馬蹄踏破亂山青。浮名浮利濃於酒，醉得人心死不醒。
景福中作 鄭遨 
悶見戈鋋匝四溟，恨無奇策救生靈。如何飲酒得長醉，直到太平時節醒。
題中條靜觀 鄭遨 
松頂留衣上玉霄，永傳異跡在中條。不知揖遍諸仙否，欲請還丹問昨宵。
送臥雲道士 虞有賢 
臥雲道士來相辭，相辭倏忽何所之。紫閣春深煙靄靄，冥鴻一見傷弓翼，高飛輾轉心無疑。滿酌數杯酒，
示守庚申眾 程紫霄 
不守庚申亦不疑，此心常與道相依。玉皇已自知行止，任汝三彭說是非。
蘭溪靈瑞觀 舒道紀 
澄心坐清境，虛白生林端。夜靜笑聲出，月明松影寒。絳霞封藥灶，碧竇濺齋壇。海樹幾回老，先生棋未殘。
題赤松宮 舒道紀 
松老赤松原，松間廟宛然。人皆有兄弟，誰得共神仙。雙鶴沖天去，群羊化石眠。至今丹井水，香滿北山邊。
參同契明鏡圖訣詩二首 彭曉 
造化潛施跡莫窮，簇成真訣指蒙童。三篇秘列八環內，同人好道宜精究，究得長生路便通。至道希夷妙且深，燒丹先認大還心。日爻陰耦生真汞，兩端指的鉛金祖，莫向諸般取次尋。
題柳公權書度人經後 魚又玄 
臥雲道士來相辭，相辭倏忽何所之。紫閣當春凝煙靄，冥鴻複見傷弓翼，高飛輾轉心無疑。滿瀉數杯酒，